als_Latn dik_Latn sag_Latn
Ushtari koreano-jugor i cili vrau 5 pjesëtarë të skuadronit të tij është kapur në përpjekje e sipër për të vrarë veten, në Korenë e Jugut. I identifikuar vetëm me emrin Im, ai po tentonte të qëllonte veten pas masakrës që kreu të shtunën. Ushtari hapi zjarr ndaj shokëve të tij pasditen e së shtunës në bazën ushtarake në provincën lindore Ganguon. Ende nuk dihen motivet e këtij veprimi. Operacioni masiv kërkimit nisi që prej së dielës, teksa helikopterët gjurmonin zonën kodrinore me pyje të dendura, ndërsa në kërkime morën pjesë edhe forcat speciale që, përfshinë rreth 9 batalione. Pasi u zbulua teksa po fshihej në një shkollë, rreth 10 km nga baza, ushtari hapi zjarr sërish ndaj trupave të tjerë, duke plagosur një udhëheqës grupi kërkimor, raportoi televizioni YTN. Prindërit e ushtarit, sipas agjencisë së lajmeve Yonhap, janë shoqëruar drejt vendngjarjes, aty ku e ëma e tij i është lutur të dorëzohet, pasi trupat duken se janë tërhequr pas shpërthimit të të shtënave.
als_Latn